“Ek is ’n positiewe mens, maar my lewe is hel gemaak deur hierdie skermgreep,” sê ’n ouer van die Wiskunde Gr. 4 WhatsApp-groepie waarop een ma die blaps begaan het om ’n kaalborsfoto van haarself te stuur.
“Dit is nie eens ek wat die foto gedeel het nie, maar mans bel my in die middernagtelike ure of sal sommer ’n WhatsApp-video-oproep maak.
“Nou begin almal my ook bel. Ek kry oproepe van selfs uit Nieu-Seeland. Ek is besig om van my kop af te raak,” sê sy woedend.
Die ouer sê daar is reeds ’n ondersoek aan die gang om die persoon op te spoor. Sy wou nie enige besonderhede oor die ondersoek bekendmaak nie.